Niall Ferguson

**Niall Campbell Douglas Ferguson** (født 1964) er en britisk historiker som er professor ved Harvard University. 

## Biografi
Ferguson har spesialisert seg innen økonomisk og finansiell historie, samt kolonialismehistorie, han er kjent for sitt positive syn på det britiske imperiet. Han har skrevet historien til kjente finanshus som Rothschild og Warburg. Han er også en ivrig samfunnsdebattant. Politisk står Ferguson på høyresiden.

Ferguson har publisert flere bøker, blant annet *The Ascent of Money: A Financial History of the World* i 2008. Boken ble publisert på norsk i 2009 med tittelen *Finansplaneten: da pengene erobret verden*. Boken dannet grunnlag for en dokumentarserie, som også ble vist i Norge på NRK under navnet *Da pengene erobret verden*. 

I 2011 utgav han boken *Civilization: The West and the Rest*.
Her presenterer han seks såkalte «killer apps», fenomener han mener var avgjørende for at Vesten kom til å dominere historien: Konkurranse både innen enkeltland og europeiske land seg imellom, vitenskapsrevolusjonen, demokrati og eiendomsrett, vestlig medisin, forbrukerkultur og høy arbeidsmoral.
En grunnleggende tese i boken er at den vestlig dominansen har vært positiv for verden. Boken dannet grunnlag for en seks episodes dokumentarserie på Channel 4, sendt samme år. TV-serien vant en internasjonal Emmy-pris for beste dokumentar i 2009. I 2004 ble han kåret til en av TIME magazines 100 mest innflytelsesrike personer i verden.

Ferguson skilte seg vinteren 2010 fra sin kone, og opprettet kort tid etterpå et forhold til Ayaan Hirsi Ali.

## Bibliografi (utvalg)

* *Paper and Iron. Hamburg Business and German Politics in the Era of Inflation, 1897–1927*, Cambridge University Press 1995, .
* *The House of Rothschild. Money’s Prophets, 1798–1848*, Viking Books, 1998, .
* *The World’s Banker: The History of the House of Rothschild*, Weidenfeld & Nicolson, 1998, .
* *The Pity of War: Explaining World War I*, Allen Lane/Penguin Press, 1998, . Penguin Books 1999, .
* *The House of Rothschild: The World’s Banker, 1849–1999*, Viking Books, 1999, .
* *Virtual History. Alternatives and Counterfactuals*, Basic Books, 1999, .
* *The Cash Nexus. Money and Power in the Modern World, 1700–2000*, London: Allen Lane/Penguin Press, 2001, .
* *Empire. The Rise and Demise of the British World Order*, 2003, .
* *Colossus. The Rise and Fall of the American Empire*, Allen Lane, 2004, .
* *1914. Why the World Went to War*, Penguin, 2005, .
* *War of the World. History’s Age of Hatred, 1914–1989*, Allen Lane, 2006, .
* *The Ascent of Money*. A Financial History of the World, Penguin, [New York, NY] 2008, . norsk oversettelse: *Finansplaneten: da pengene erobret verden*, Historie & Kultur, 2009, ISBN 9788292870181
* *Civilization: The West and the Rest*, Verlag Allen Lane, London 2011, .
* *The great degeneration. How institutions decay and economies die.* Allen Lane, London 2012.
* *Kissinger. 1923–1968: The Idealist*, Penguin Press 2015, .
* *The Square and the Tower: Networks, Hierarchies and the Struggle for Global Power*. London: Allen Lane 2017, ISBN 978-024129-046-0.
* *Doom. The Politics of Catastrophe.* Allen Lane, London 2021, .

## TV-dokumentarer

* *Empire: How Britain Made the Modern World* (2003)
* *American Colossus* (2004)
* *The War of the World* (2006)
* *The Ascent of Money* (2008)
* *Civilization: Is the West History?* (2011)
* *Kissinger* (2011)
* *China: Triumph and Turmoil* (2012)
* *The Pity of War* (2014)
* *Networld* (2020)

## Referanser


## Eksterne lenker
* 

* Akademisk profil hos Harvard University
*Niall Ferguson hos TED
* Niall Ferguson hos C-SPAN